Jegyzőkönyv

Készült: Délegyháza Község Önkormányzata Képviselő-testülete 2017. április 20. napján 16:10 órakor a Polgármesteri Hivatalban megtartott rendes nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Szilveszter Lajos – alpolgármester  Bednárik László – képviselő  Darabos Zsuzsanna – képviselő  Görbe István – képviselő  Jakus Lászlóné – képviselő  Válóczi Tünde – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik:–

dr. Riebl Antal köszönti a megjelenteket és vendégüket, dr. Herczeg Krisztiánt a Cseppkő Gyermekotthoni Központ igazgatóját, aki egyben a Reménysziget Sportegyesület elnöke. Megnyitja az ülést, megállapítja, hogy a Képviselő-testület 7 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

97/2017.(IV.20.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal javasolja, hogy a Képviselő-testület a meghívóban szereplő napirendi pontokat, és azzal azonos sorrendben tárgyalja.

dr. Riebl Antal szavazásra teszi fel a napirendi pontokat.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

98/2017.(IV.20.) számú képviselő-testületi határozat

Délegyháza Község Önkormányzat Képviselő-testülete a rendes nyílt ülés napirendi pontjának megtárgyalását elfogadja az alábbiak szerint:

1./ A 2016. évi zárszámadási rendelet elfogadása

2./ Belső ellenőri tájékoztató a 2016. évi belső ellenőri jelentések alapján

3./ Javaslat a lakossági víz- és csatornaszolgáltatás 2017. évi állami támogatására vonatkozó pályázat benyújtására

4./ Óvodavezetői pályázat kiírása

5./ Települési Értéktár Bizottság létrehozása

6./ Egyéb településfejlesztési és településüzemeltetési ügyek

Határidő: azonnal

Felelős: Képviselő-testület

dr. Riebl Antal beszámol a lejárt határidejű határozatok végrehajtásáról: A Vasút sori ingatlanok művelési ág változását engedélyezte a Földhivatal. Az uszoda projekt előkészületei folyamatban vannak és rendben haladnak. A jóváhagyott támogatási szerződéseket megkötöttük, a kifizetések folyamatban vannak. Az ELMŰ-vel megkötöttük a szerződést a pesti kódolású közvilágítási rendszerre történő áttérésre. Az útfelújítások előkészületei folyamatban vannak. A „Délegyháza Község polgármesteri hivatalának és iskolájának energetikai korszerűsítése” című és KEHOP-5.2.9-16-2016-00016 azonosítószámú nyertes pályázatunk támogatási szerződését megkötöttük, a további előkészületek folyamatban vannak. A Polgármesteri Hivatalban május 2-án kezdődnek a kivitelezési munkálatok, az Iskolában a nyári szünet kezdetekor. A mederhasználati szerződéseket folyamatosan kötjük meg a stégtulajdonosokkal. A jóváhagyott közlekedési táblák megérkeztek, azok kihelyezése és a további jóváhagyott forgalomszabályozás megvalósítása folyamatosan történik. A MÁV állomás üzemeltetése tárgyában személyes egyeztetésen vettünk részt a MÁV igazgatóságán, az ennek eredményeként kialakítandó új szerződés-tervezetet várjuk. A 2017. évi szúnyoggyérítésre vonatkozó megállapodást megkötöttük.

1./ A 2016. évi zárszámadási rendelet elfogadása – előadó: dr. Riebl Antal

Válóczi Tünde ismerteti a zárszámadás sarokszámait, megállapítja, hogy a bevételek kissé elmaradtak a tervezettől, de a kiadásokat sikerült csökkenteni, és így az évek óta fennálló egyensúlyt továbbra is fenntartjuk. Működési hitel felvételére nem került sor. A Bizottságok támogatják a 2016. évi zárszámadási rendelet elfogadását.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község önkormányzata

képviselő-testületének

......../2017. (.........) önkormányzati rendelete

a 2016. évi pénzügyi terv végrehajtásáról

(a rendelet elfogadásra került 2017.IV.20-án, kihirdetve 8/2017.(IV.21.) számon 2017. IV.21. napján)

2./ Belső ellenőri tájékoztató a 2016. évi belső ellenőri jelentések alapján – előadó: dr. Riebl Antal, és dr. Molnár Zsuzsanna

Válóczi Tünde ismerteti a PEPI Könyvvizsgáló, Adószakértő és Üzleti Tanácsadó részéről Bartha Gyula belső ellenőr által elkészített éves összefoglaló jelentését a 2016. évben végzett belső ellenőrzésekről. Bartha Gyula úr az ellenőrzési tervnek megfelelően vizsgálta a 2016. évi önkormányzat beszámolójának alátámasztottságát, az étkeztetési tevékenységet, a pénztárat és a nem rendszeres pénzügyi kifizetéseket, illetve a civil szervezetek számára nyújtott támogatások szabályozottságát és az elszámolás meglétét. Összességében jónak minősítette a feladatellátását, az apróbb hiányosságokat év közben pótolták a kollégák.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

99/2017.(IV.20.) számú képviselő-testületi határozat

Délegyháza Község Önkormányzat Képviselő-testülete elfogadja a 2016. évi belső ellenőrzésekről készített összefoglaló éves ellenőrzési jelentést.

Határidő: azonnal

Felelős: Jegyző

3. Javaslat a lakossági víz- és csatornaszolgáltatás 2017. évi állami támogatására vonatkozó pályázat benyújtására – előadó: dr. Riebl Antal

Válóczi Tünde elmondja, hogy a lakossági közműves ivóvízellátás, szennyvízelvezetés és -tisztítás szolgáltatás ráfordításainak csökkentését szolgáló támogatás felvétele a cél, melyet a Bizottságok támogatnak.

Szilveszter Lajos jelzi, hogy ismét nagyon rossz minőségű a víz.

dr. Riebl Antal válasza, hogy a DPMV kezdi a mosatást május folyamán.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

100/2017.(IV.20.) számú képviselő-testületi határozat

Délegyháza Község Önkormányzatának Képviselő-testülete

a) a lakossági csatornaszolgáltatás ráfordításainak mérséklésére a lakossági víz- és csatornaszolgáltatás támogatásáról és az egészséges ivóvízzel való ellátás ideiglenes módozatainak ellentételezéséről szóló „Lakossági víz- és csatornaszolgáltatás támogatása” tárgyú a vízgazdálkodásért felelős miniszter, a nemzetgazdasági miniszterrel és az emberi erőforrások miniszterével egyetértésben, 2017. márciusában elfogadott pályázatára támogatási igényt kíván benyújtani a Magyar Államkincstár területileg illetékes szervén keresztül a felelős miniszterhez;

b) kötelezettséget vállal arra, hogy a fajlagos ráfordítással figyelembe vett, illetve a Tárcaközi Bizottság által elfogadott mértékű amortizációt a víziközmű felújítására, pótlására, a fejlesztési hitellel kapcsolatos adósságszolgálatra fordítja.

Határidő: azonnal

Felelős: Jegyző, Polgármester

4./ Óvodavezetői pályázat kiírása – előadó: dr. Riebl Antal

Válóczi Tünde elmondja, hogy az óvodavezető megbízása 2017. július 31. napján lejár. Az óvodavezetői – és családi bölcsőde vezetői feladatok 2017. augusztus 1. napjától kezdődő ellátására pályázat kiírása történik, melyet a Bizottságok támogatnak.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

101/2017.(IV.20.) számú képviselő-testületi határozat

Délegyháza Község Önkormányzat Képviselő-testülete

elhatározza, hogy a Délegyházi Napsugár Óvoda valamint a Zsebi Baba Családi Bölcsőde vezetői feladatainak (magasabb vezető) ellátására pályázatot ír ki határozott, 5 éves időtartamra 2017.08.01 - 2022.07.31. napjáig bezárólag. A beérkezett pályázatok elbírálása a - nevelőtestület szakmai véleményezését követően - a Pénzügyi – Fejlesztési – Ügyrendi, valamint az Oktatási – Kulturális – Sport Bizottság, esetlegesen a Nemzeti Pedagógus Kar előzetes szakmai véleményének figyelembevételével történik.

Határidő: azonnal

Felelős: polgármester, személyügyi ea.

5./ Települési Értéktár Bizottság létrehozása – előadó: dr. Riebl Antal

Válóczi Tünde elmondja, hogy a Hungarikum törvényben foglaltak szerint a települési önkormányzat települési értéktárat és települési értéktár bizottságot hozhat létre, amelynek feladatai közé tartozik a településen fellelhető nemzeti értékek azonosításának szervezése, a településen fellelhető nemzeti értékek adatait tartalmazó gyűjtemény létrehozása, valamint azok megyei értéktárba történő megküldése. Az értéktár bizottság működéséhez és feladatainak ellátásához szükséges pénzügyi, tárgyi és ügyviteli feltételeket a helyi önkormányzat – az általa jóváhagyott éves munka- és pénzügyi tervre figyelemmel – maga biztosítja. A Bizottságok támogatják az értéktár bizottság megalakítását a következő tagokkal: Léhmann Antal elnök, Tóth Sándorné bizottsági tag, Szatmári Tiborné bizottsági tag, id. Kerepesi László bizottsági tag, Bednárik László bizottsági tag.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

102/2017.(IV.20.) számú képviselő-testületi határozat

1. Délegyháza Község Önkormányzat Képviselő-testülete eldönti, hogy létrehozza a Délegyházi Települési Értéktár Bizottságot, a következő tagokkal: Léhmann Antal elnök, Tóth Sándorné bizottsági tag, Szatmári Tiborné bizottsági tag, id. Kerepesi László bizottsági tag, Bednárik László bizottsági tag.

2. Délegyháza Község Önkormányzat Képviselő-testülete eldönti, hogy elfogadja a Délegyháza Települési Értéktár Bizottság Szervezeti és Működési Szabályzatát.

3. Felkéri a Délegyházi Települési Értéktár Bizottsággal kapcsolatos feladatok ellátására a Kölcsey Művelődési Központot és a Könyvtárt.

Határidő: azonnal

Felelős: polgármester, jegyző

dr. Riebl Antal köszönti az Települési Értéktár Bizottság frissen megválasztott jelenlévő tagjait.

6./ Egyéb településfejlesztési és településüzemeltetési ügyek – előadó: dr. Riebl Antal és Szilveszter Lajos

6.1. Sportöltöző felújítás pénzügyi helyzete

dr. Riebl Antal bejelenti, hogy nem vesz részt a szavazásban, és átadja az ülés vezetését Szilveszter Lajos alpolgármesternek.

Szilveszter Lajos alpolgármester elmondja, hogy a Délegyháza Községi Sportegyesület elnöke kérelemmel fordult Önkormányzatunkhoz. A Sportegyesület a TAO pályázaton a 2016/17-es szezon tekintetében is nyert. A pályázat célja az Önkormányzat tulajdonában álló öltöző épület felújítása, de a pályázat utófinanszírozott, ezért kérik, hogy az Önkormányzat előlegezzen meg részükre 10.000.000,- Ft-ot a beruházás megvalósításához. A kölcsönt a támogatás beérkezése után 3 munkanapon belül vállalják visszafizetni.

Szilveszter Lajos szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő dr. Riebl Antal nem szavazott), 6 igen szavazattal, tartózkodás és nem szavazat nélkül az alábbi határozatot hozta:

103/2017.(IV.20.) számú képviselő-testületi határozat

Délegyháza Község Önkormányzat Képviselő-testülete eldönti, hogy a 2016/17-es szezon tekintetében megnyert TAO pályázat utófinanszírozásának megelőlegezése céljából, a támogatás folyósítását követő 3. munkanapig, de legkésőbb 2017. július 10-ig 10.000.000.- azaz tízmillió Ft összegű kölcsönt nyújt a Délegyháza Községi Sportegyesület részére, s a kölcsönszerződést jóváhagyja.

Határidő: azonnal

Felelős: Alpolgármester

6.2. Kalandpark kialakítása

Válóczi Tünde elmondja, hogy a Bizottsági ülésen a Bizottságok részletesen meghallgatták dr. Herczeg Krisztiánnak a Reménysziget Sportegyesület Délegyházi Öko- és Sportpark, Képzési Központ kialakítási elképzelését, 0148/7 hrsz-ú kivett agyagbánya megjelölésű, 3 ha 0234 m2 térmértékű külterületi ingatlanon. A Bizottságok támogatják az előterjesztést, és javasolják, hogy a határozati javaslatba kerüljön bele, hogy a területet 50 évre szóló határozott időre engedjük át jelképes összegű bérleti díjért.

dr. Herczeg Krisztián részletesen ismerteti elképzeléseit a parkkal kapcsolatosan, és látványtervvel illusztrálja az elhangzottakat.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, kiegészítve a Pénzügyi Bizottság javaslatával, miszerint Délegyháza Község Önkormányzat Képviselő-testülete támogatja a Reménysziget Sportegyesület (1047 Budapest, Attila u. 148. 3/15., Dr. Herczeg Krisztián elnök) Délegyházi Öko- és Sportpark, Képzési Központ kialakítási elképzelését, s együtt kíván működni az Egyesülettel, az önkormányzat érdekeltségébe tartozó és a Demo-Rend Kft. tulajdonában álló 0148/7 hrsz-ú kivett agyagbánya megjelölésű, 3 ha 0234 m2 térmértékű külterületi ingatlanon, 50 évre szóló határozott időre jelképes bérleti díj mellett. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a Délegyházi Öko- és Sportpark, Képzési Központ kialakítása érdekében szükséges tárgyalásokat lefolytassa, a szükséges megállapodásokat megkösse, és mint tulajdonosi képviselő a Demo-Rend Kft. ügyvezetője felé eljárjon a megállapodások – jelképes összegű bérleti díj fizetése ellenében történő - megkötése érdekében.

Képviselő-testület elhatározza, hogy amennyiben a Délegyházi Öko- és Sportpark, Képzési Központ kialakítása érdekében szükséges, úgy a településrendezési eszközök teljes körű felülvizsgálata során a 0148/7 hrsz-ú ingatlan övezeti besorolását, és/vagy az övezet építési előírásait módosítja.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

104/2017.(IV.20.) számú képviselő-testületi határozat

Délegyháza Község Önkormányzat Képviselő-testülete támogatja a Reménysziget Sportegyesület (1047 Budapest, Attila u. 148. 3/15., Dr. Herczeg Krisztián elnök) Délegyházi Öko- és Sportpark, Képzési Központ kialakítási elképzelését, s együtt kíván működni az Egyesülettel, az önkormányzat érdekeltségébe tartozó és a Demo-Rend Kft. tulajdonában álló 0148/7 hrsz-ú kivett agyagbánya megjelölésű, 3 ha 0234 m2 térmértékű külterületi ingatlanon, 50 évre szóló határozott időre jelképes bérleti díj mellett.

Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a Délegyházi Öko- és Sportpark, Képzési Központ kialakítása érdekében szükséges tárgyalásokat lefolytassa, a szükséges megállapodásokat megkösse, és mint tulajdonosi képviselő a Demo-Rend Kft. ügyvezetője felé eljárjon a megállapodások – jelképes összegű bérleti díj fizetése ellenében történő - megkötése érdekében.

Képviselő-testület elhatározza, hogy amennyiben a Délegyházi Öko- és Sportpark, Képzési Központ kialakítása érdekében szükséges, úgy a településrendezési eszközök teljes körű felülvizsgálata során a 0148/7 hrsz-ú ingatlan övezeti besorolását, és/vagy az övezet építési előírásait módosítja.

Határidő: azonnal

Felelős: Polgármester

6.3. Délegyházi Községi Polgárőr Egyesület névhasználati ügye

Válóczi Tünde elmondja, hogy a „Délegyházi Községi Polgárőr Egyesület" bejegyzési kérelméhez a Budapest Környéki Törvényszéken szükséges a Délegyháza névhasználat engedélyezése. Az eljáró ügyvéd ezért névhasználati engedélyezési kérelemmel fordult a Képviselő-testülethez. Kérjük a Tisztelt Képviselő-testülettől az előterjesztés szerinti határozati javaslat elfogadását.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

105/2017.(IV.20.) számú képviselő-testületi határozat

Délegyháza Község Önkormányzat Képviselő-testülete - a külön íven szövegezett határozatával - hozzájárul ahhoz, hogy a község neve a „Délegyházi Községi Polgárőr Egyesület” nevében feltüntetésre kerüljön, az Egyesület Délegyháza nevét használja. A Képviselő-testület a jelen határozatával hozzájárul a fenti jogi személy bejegyzési kérelmének a civil szervezetek nyilvántartásába történő bejegyzéséhez.

Határidő: azonnal

Felelős: Polgármester, jegyző

6. 4.végelgyengülés tömegsport közhasznú egyesület kérelme

dr. Riebl Antal elmondja, hogy a Végelgyengülés Tömegsport Közhasznú Egyesülete kérelemmel fordult Önkormányzatunkhoz, melyben a Pünkösdi Mulatság rendezvényükhöz 1.000.000,- Ft összegben kérnek támogatást. Javasolja a 800 ezer forint megítélését.

Válóczi Tünde elmondja, hogy a Bizottságok javasolják a 800.000.- forint támogatás megítélését a tartalék terhére abban az esetben, ha a rendezvény megvalósul.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzat Képviselő-testülete eldönti, hogy a Végelgyengülés Tömegsport Közhasznú Egyesület részére 800.000.- forint támogatást biztosít, abban az esetben, ha a Pünkösdi Mulatság rendezvényük megvalósul

Képviselő-testület szavazott: (7 fő), 7 igen szavazattal, tartózkodás és nem szavazat nélkül az alábbi határozatot hozta:

106/2017.(IV.20.) számú képviselő-testületi határozat

Délegyháza Község Önkormányzat Képviselő-testülete eldönti, hogy a Végelgyengülés Tömegsport Közhasznú Egyesület részére 800.000.- forint támogatást biztosít, abban az esetben, ha a Pünkösdi Mulatság rendezvényük megvalósul

Határidő: 2017. június

Felelős: Polgármester, Jegyző

Görbe István jelzi, hogy a jelzőrendszeres házi gondozást segítő eszköz megrendelésre került, de március óta nem történt semmi az ügyben.

dr. Riebl Antal kéri a jegyző asszonyt, hogy tájékozódjon az ügyben, és sürgesse azt.

dr. Riebl Antal köszöni a végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |